ใช้เน็ตแบงก์ ให้ปลอดภัย (4)
วันนี้เราจะพูดถึงการติดเบ็ดบนอินเทอร์เน็ตกัน คำหนึ่งที่นักท่องอินเทอร์เน็ต โดยเฉพาะผู้ใช้บริการธนาคารทางอินเทอร์เน็ต
30 ก.ค. 2559

โดย...แบงก์กลิ้ง
วันนี้เราจะพูดถึงการติดเบ็ดบนอินเทอร์เน็ตกัน
คำหนึ่งที่นักท่องอินเทอร์เน็ต โดยเฉพาะผู้ใช้บริการธนาคารทางอินเทอร์เน็ตต้องทำความรู้จักไว้บ้าง คือ “Phishing” ที่อ่านออกเสียงว่า ฟิชชิ่ง เหมือนกับคำว่า Fishing ที่แปลว่า ตกปลา ซึ่งอาจเป็นเพราะพฤติกรรมการหลอกลวงแบบนี้ก็เหมือนกับการ “ตกปลา” ที่ล่อลวงให้เหยื่อเข้ามาติดเบ็ดโดยการยินยอมเปิดเผยข้อมูลทางการเงินที่เป็นความลับ
การฉ้อโกงทางอีเมลที่พบส่วนใหญ่จะมาใน 3 รูปแบบ โดยผู้ส่งอีเมลอ้างว่าเป็นสถาบันการเงินที่ผู้รับอีเมลมีบัญชีอยู่ และแจ้งว่าขอให้ผู้รับแจ้งยืนยันข้อมูลทางการเงินกลับมา เพื่อให้เป็นไปตามมาตรการรักษาความปลอดภัยของบัญชีลูกค้า เช่น เลขที่บัญชีเงินฝาก หมายเลขบัตรเครดิต ชื่อที่ใช้ในการเข้าระบบธนาคารทางอินเทอร์เน็ต (Login) และรหัสผ่าน (Password) ไม่อย่างนั้น สถาบันการเงินจะหยุดให้บริการทางการเงินเป็นการชั่วคราว
ต่อมาเป็นการแอบอ้างว่า ขณะนี้บัญชีของผู้รับอีเมลถูกอายัดไว้ชั่วคราว จึงขอให้ผู้รับอีเมลคลิกเลือกเว็บไซต์ที่ปรากฏอยู่ในอีเมล เพื่อให้การทำธุรกรรมทางการเงินดำเนินต่อไปได้ ซึ่งจะเป็นเว็บไซต์ที่ทำปลอมขึ้นมา
เนื้อที่หมดแล้ว ขอยกยอดไปว่าต่อในสัปดาห์หน้า